«РусГидро»-м и тыгъэ лъапIэ
«РусГидро» ОАО-м и Къэбэрдей-Балъкъэр къудамэм и унафэщIым и къуэдзэ Жангоразов Хьэждаут «Рожденные энергией» федеральнэ псапащIэ Iуэхум хыхьэу Республикэ сабий клиникэ сымаджэщым тыгъэ хуищIащ неврологие узыфэхэр зиIэхэм я узыншагъэр зэфIэувэжынымкIэ сэбэп яхуэхъуну Iэмэпсымэхэр. Псори зэ-хэту абыхэм я уасэщ сом мин 700. Ахэр къагъэсэбэпынущ зи тхым, тхы куцIым фэбжь игъуэта, ДЦП узыфэ зэмылIэужьыгъуэхэр зиIэ сабийхэм щеIэзэкIэ.
КъБР-м узыншагъэр хъумэнымкIэ и министрым и къуэдзэ Асанов Алим «РусГидро»-м и лIыкIуэхэм фIыщIэ яхуищIащ, иужьрей илъэсхэм Республикэ сабий клиникэ сымаджэщым щIэгъэкъуэнышхуэ зэрыхуэхъум папщIэ. Абы къыхигъэщащ сымаджэхэм я дежкIэ апхуэдэ дэIэпыкъуныгъэм уасэ зэримыIэр, Iуэху щхьэпэхэр зэфIэгъэкIынымкIэ «РусГидро»-р сыткIи щапхъэу зэрыщытыр.
Апхуэдэу а компаниер 2013 гъэм медицинэ IуэхущIапIэм дэIэпыкъуащ сом мин 500 зи уасэ электрогенератор къащэхуу ягъэувынымкIэ. 2014 гъэм сом мин 600 зи уасэ бронхоскоп, 2015 гъэм сом зы мелуанрэ мин 200-рэ зи уасэ артроскопие стойкэ тыгъэ яхуищIащ.
КъБР-м Узыншагъэр хъумэнымкIэ
и министерствэм и пресс-IуэхущIапIэ.
